Bagi siri filem, lihat Bujang Lapok (siri filem).

**Bujang Lapok** merupakan sebuah filem komedi Melayu yang diterbitkan di Singapura pada tahun 30 November 1957. Filem Bujang Lapok diterbitkan dalam bentuk filem hitam putih tanpa warna.

Pengarah
--------

Filem Bujang Lapok diarah oleh pengarah P. Ramlee pada 30 November 1957. Filem ini adalah filem pertama bercorak komedi yang diarahkan oleh P. Ramlee dan ternyata percubaannya berjaya menambat hati para penonton ketika itu

Sinopsis
--------

Ramli, Aziz dan Sudin tinggal di rumah sewa kepunyaan janda bernama Normah. Gelagat Ramli mula menarik perhatian pemilik rumah sewanya iaitu Normah. Hal ini disedari sendiri oleh rakan baik Ramli iaitu Sudin dan Aziz. Sudin dan Zaiton pula ingin berkahwin tetapi emak Zaiton tidak setuju ekoran Sudin dilihat tidak berupaya menanggung anaknya. Ayu, adik kepada Zaiton, sentiasa meminta upah sebanyak 20 sen untuk menutup rahsia hubungan cinta antara Sudin dan Zaiton. Aziz pula sering membantu Sapiah yang menderita di bawah jagaan bapa angkatnya, seorang kaki botol yang sering bertindak kejam memukul Sapiah. Selepas beberapa lama menyulam cinta, ketiga-tiga sahabat ini akhirnya berkahwin dengan gadis pilihan masing-masing. Sudin dengan Zaiton, Aziz dengan Sapiah dan Ramli dengan Normah. Filem Bujang Lapok ini merupakan permulaan kepada sekuel filem arahan P.Ramlee yang bertemakan "Bujang Lapok ". Filem ini sesuai dijadikan tontonan keluarga berikutan penonton akan disajikan dengan pelbagai gelagat dan sketsa yang berkait rapat dengan norma masyarakat pada ketika itu. Meskipun bergenre komedi, filem ini dilihat berjaya memaparkan sketsa-sketsa yang menggambarkan realiti kehidupan masyarakat pada ketika itu tanpa sebarang tokok tambah yang tidak rasional.

Pelakon
-------

S. Shamsuddin melakonkan watak Sudin dalam filem ini.
### Pelakon utama

* **P. Ramlee** sebagai **Ramlee**
* **S. Shamsuddin** sebagai **Sudin**
* **Aziz Sattar** sebagai **Ajis**
* **Zaiton** sebagai **Zaiton**
* **Dayang Sofia** sebagai **Sapiah**
* **Normadiah** sebagai **Cik Normah**

### Pelakon pembantu

* **Siti Tanjung Perak** sebagai **Emak Zaiton**
* **Sa'amah** sebagai **Emak Sudin**
* **Rahayu Sudarmaji** sebagai **Ayu 20 sen (Adik Zaiton)**
* **M. Babjan** sebagai **Bapa Angkat Sapiah**
* **Shariff Dol** sebagai **Pemiutang Bapa Angkat Sapiah**
* **Malek Sutan Muda** sebagai **Pengurus Sudin**
* **Kemat Hassan** sebagai **Rakan Sekerja Sudin**

### Pelakon tambahan

* **M. Rafiee** sebagai **Pelanggan Restoran**
* **Norsiah Yem** sebagai **Pelanggan Restoran**
* **Rokiah** sebagai **Pelanggan Restoran**
* **Habibah Haron** sebagai **Adik Rokiah**
* **Nyong Ismail** sebagai **Pak Nyong (Jiran)**
* **Minah Yem** sebagai **Jiran**
* **Prani Pramote** sebagai **Pelanggan Restoran (mata air pertama Ramlee)**
* **Mahmud Hitam**
* **Cik Kamariah** sebagai **Makcik**

### Penampilan kameo

* **Raden Sudiro**  sebagai **Tok Imam (kameo di babak terakhir)**

Lagu
----

* ***Resam Dunia*** nyanyian **Tan Sri** **P. Ramlee dan Normadiah**
* ***Nak Dara Rindu*** nyanyian **Tan Sri** **P. Ramlee**
* ***Manusia*** nyanyian **Jasni dan Nen Junainah**
* ***Kampung Nelayan*** nyanyian **Nona Asiah**
* ***Seloka Ahmad Nisfu*** nyanyian **J.Sham**

Lihat juga
----------

* Ali Baba Bujang Lapok
* Pendekar Bujang Lapok
* Seniman Bujang Lapok

Pautan luar
-----------

* *Bujang Lapok*  di Pangkalan Data Filem Internet (IMDb)Sunting ini di Wikidata